***VIADA*** (no 2016. līdz 2018. gadam *LUKoil*) ir Latvijas degvielas uzpildes staciju (DUS) tīkls. To pārvalda AS *VIADA Baltija*, nomājot DUS no SIA *Petrol Property* un SIA *AMIC Latvija*. *VIADA* zīmolu Lietuvā pārvalda uzņēmums *UAB Viada LT*.

*VIADA* tīklā Latvijā ir 101 degvielas mazumtirdzniecības vietas, tajā skaitā pilna servisa stacijas, kā arī automatizētās degvielas uzpildes stacijas.

SIA *VIADA Baltija* īpašnieki ir Lietuvā reģistrēti uzņēmumi: *UAB VIADA LT* (97,32 % kapitāldaļu), *UAB Jorūna* (2,68 %).< Netiešu izšķirošu ietekmi pār AS *VIADA Baltija* īsteno Lietuvā reģistrēta komercsabiedrība *UAB Vaizga*, tai pieder 59,8 % *UAB VIADA LT* kapitāldaļu.
SIA *Petrol Property* īpašnieki ir *UAB Vaizga* (95,0 % kapitāldaļu) un fiziska(s) persona(s).
SIA *AMIC Latvija* pieder Austrijā reģistrētam uzņēmumam *AMIC Energy Management GmbH*.

Vēsture
-------

SIA *Viada* tika dibināta 1991. gada 15. oktobrī, tās kapitāldaļas piederēja Viktoram Škuratovam un Alevtīnai Morozai. Uzņēmums attīstīja degvielas uzpildes staciju tīklu *Viada*.

2011. gadā SIA *Viada* vienu degvielas uzpildes staciju Rīgā, Mīlgrāvī pārdeva uzņēmumam *Statoil Fuel & Retail Latvia*, bet četras DUS (Rojā, Aknīstē, Tukumā un pie autoceļa A9 Valgundes pagastā) pārdeva SIA *Astarte-Nafta*.
2013. gadā SIA *Viada* pārdeva degvielas uzpildes staciju, un par uzņēmuma pamatdarbību kļuva tikai īpašuma iznomāšana.
2012. gadā uzņēmums strādāja ar 777 tūkstošu eiro peļņu, bet 2013. gadā, apgrozījumam samazinoties 4,2 reizes, *Viada* bija aptuveni 45 tūkstoši eiro zaudējumi.

2014. gada 19. jūnijā tika dibināts uzņēmums SIA *Petrol Property*, kas pārņēma īpašumā *Viada* degvielas uzpildes stacijas.
2015. gada 9. janvārī mira SIA *Viada* 50 % kapitāldaļu īpašnieks Viktors Škuratovs.
3. februārī tika dibināts uzņēmums AS *VIADA Baltija*, kas 12 DUS sāka nomāt no *Petrol Property*.
Jūnijā Latvijas Konkurences padome saņēma SIA *Akselss* (darbojās ar *LUKoil* zīmolu) ziņojumu par apvienošanos ar AS *VIADA Baltija*. Tajā brīdī 74 % *Akselss* kapitāldaļu piederēja Lietuvā reģistrētai *UAB LUKTARNA*, bet izšķirošu ietekmi tajā realizēja SIA *LUKoil Baltija R*. 10. septembrī Konkurences padome atļāva *Akselss* un *VIADA Baltija* apvienošanos.

2016. gada 4. februārī Austrijā reģistrētais aktīvu pārvaldes fonds *AMIC Energy Management GmbH* kopā ar AS *VIADA Baltija* un *UAB Luktarna* (Lietuva) noslēdza vienošanos ar Krievijas *Lukoil* meitas uzņēmumu Nīderlandē *LUKoil Europe Holdings BV* par degvielas mazumtirdzniecības tīkla iegādi (tai skaitā 230 degvielas uzpildes stacijas Latvijā, Lietuvā un Polijā), kas piederēja *UAB Lukoil Baltija* (Lietuva), SIA *Lukoil Baltia R* (Latvija) un *Lukoil Polska SP. Z O.O.* (Polija). Pēc šī līguma *LUKTARNA* un *VIADA Baltija* piecus gadus varēja darboties ar *LUKoil* zīmolu.
1. aprīlī SIA *LUKoil Baltija R* mainīja nosaukumu uz SIA *AMIC Latvia*. 1. septembrī Lietuvas uzņēmums *UAB Luktarna* tika pārdēvēts par *UAB Viada LT*.
2016. gadā *VIADA Baltija* no *AMIC Latvija* pārņēma lietošanā visas degvielas uzpildes stacijas, zīmols *Viada* tika nomainīts uz *LUKoil*, kā arī modernizētas vairākas DUS. Tajā laikā SIA *VIADA Baltija* īpašnieki bija Lietuvā reģistrēti uzņēmumi: *UAB VIADA LT* (80 % kapitāldaļu), *UAB Frater* (10 %), *UAB Jorūna* (10 %)

2018. gadā DUS zīmolu *LUKoil* nomainīja uz *VIADA*.
2018. gadā Lietuvas uzņēmums *UAB Vaizga* iegādājās SIA *Petrol Property*. Lai arī Konkurences padome atļāva darījumu, tā kā ziņojums par darījumu bija iesniegts pēc faktiskās apvienošanās, *UAB Vaizga* piemēroja 57 419 eiro naudas sodu.
2019. gada martā Latvijas Konkurences padome atļāva *UAB Vaizga* iegādāties SIA *Pirmas* kapitāla daļas, iegūstot izšķirošu ietekmi pār to. *Pirmas* nodarbojās ar benzīna, dīzeļdegvielas un autogāzes vairumtirdzniecību un bija *VIADA Baltija* degvielas piegādātājs.
2019. gada 12. septembrī Konkurences padome atļāva SIA *Petrol Property* iegādāties SIA "Baltijas Degviela" divas degvielas uzpildes stacijas Jūrmalā un Garkalnes pagastā.

2021. gada 25. februārī Latvijas Konkurences padome atļāva SIA *Petrol Property* iegādāties SIA "Latvijas nacionālā nekustamo īpašumu aģentūra", kas pārvaldīja degvielas uzpildes staciju tīklu *DINAZ*.

Atsauces
--------

1. ↑  VIADA Baltija, AS Lursoft
2. 1 2  UAB Vaizga par nepaziņotu apvienošanos jāmaksā 57,4 tūkstošu eiro sods db.lv, 2018. gada 26. oktobris
3. ↑  Paleičikų šeimos valdomai „Vaizgai" – 57 tūkst. eurų bauda Latvijoje BNS, 2018. gada 29. oktobris
4. ↑  VIADA, Sabiedrība ar ierobežotu atbildību firma Lursoft
5. ↑  Viada boss par DUS tīklu: Ja gribat, nāciet pirkt; Virši-A bijusi un ir interese Lelde Petrāne, NOZARE.LV, 2014. gada 31. janvāris
6. ↑  Aiziet 'Viada' līdzdibinātājs DELFI Bizness, 3. marts 2015
7. ↑  2011. gada Latvijas degvielas tirgus jaunumi un izmaiņas Astarte, 2012. gada novembris
8. 1 2  Viada strādājusi ar zaudējumiem Žanete Hāka, Dienas Bizness, 2014. gada 1. augusts
9. ↑  Viktors Škuratovs nekropole.info
10. 1 2  Lieta Nr. 1222/15/7.3.2./4 Par SIA "Akselss" un AS "VIADA Baltija" apvienošanos Rīgā 2015.gada 10.septembrī (prot. Nr.43, 5.§)
11. ↑  AMIC Energy acquires LUKOIL’s fuel retail businesses in Lithuania, Latvia and Poland AMIC Energy, February 05, 2016
12. ↑  'LUKoil Baltija R' maina nosaukumu pret 'AMIC Latvia' BNS, 1. aprīlis 2016
13. ↑  "VIADA Baltija" pērn pārņem nomā "AMIC Latvija" piederošās DUS un kāpina apgrozījumu Klientu Portfelis, 21.06.2017
14. ↑  KP atļauj degvielas mazumtirgotāja īpašniekam iegādāties degvielas vairumtirgotāju Monta Glumane, 2019. gada 07. marts
15. ↑  Konkurences padome atļauj AS "VIADA Baltija" un SIA "Petrol Property" iegādāties "DINAZ" degvielas uzpildes stacijas Konkurences padome, 01.03.2021.

Ārējās saites
-------------

* Viada vietne

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Gāzes un degvielas uzpildes stacijas Latvijā |
| --- |
|  |
| Degvielas uzpildes stacijas | 
* Astarte
* Circle K
* Gotika Auto
* KOOL
* Latvijas Nafta
* Neste
* Virši
* Viada
* Metro

 |
|  |
| Gāzes uzpildes stacijas | 
* Eko Gāze
* Intergaz
* Latvijas propāna gāze

 |
|  |
| Bijušās degvielas uzpildes stacijas | 
* Dinaz
* Lukoil
* Shell
* Statoil
* Trest

 |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
 Latvijas uzņēmumi ar lielāko apgrozījumu 2022. gadā |
| --- |
|  |
| 
* Latvenergo
* ORLEN Latvija
* RIMI LATVIA
* MAXIMA Latvija
* ELKO Grupa
* Neste Latvija
* Latvijas valsts meži
* Air Baltic Corporation
* Sanitex
* Latvijas Finieris
* Virši-A
* Pirmas
* Sadales tīkls
* KRONOSPAN Riga
* Augstsprieguma tīkls
* VIADA Baltija
* Moller Baltic Import
* Ignitis Latvija
* Agerona
* Tet

 |
|  |
| Sarakstā iekļauti tikai tie uzņēmumi, kuriem taksācijas periods bijis vismaz 10 mēneši. Sarakstā nav iekļautas bankas, apdrošināšanas sabiedrības, kā arī uzņēmumi, kuru gada pārskati nav iesniegti.
Informāciju apkopojis uzņēmums *Lursoft*.  |

 |